Uznesenie Súdneho dvora (deviata komora) z 13. decembra 2016 – (návrh na začatie prejudiciálneho konania, ktorý podal Giudice di pace di Taranto - Taliansko) – trestné konanie proti Antoniovi Semerarovi
(vec C-484/16)1
(Návrh na začatie prejudiciálneho konania – Zjavný nedostatok právomoci – Článok 53 ods. 2 Rokovacieho poriadku Súdneho dvora – Súdna spolupráca v trestných veciach – Smernica 2012/29/EÚ – Článok 2 ods. 1 písm. a) – Minimálne normy v oblasti práv, podpory a ochrany obetí trestných činov – Charta základných práv Európskej únie – Články 49, 51, 53 a 54 – Trestný čin urážky – Zrušenie trestného činu urážky vnútroštátnym zákonodarcom – Chýbajúca súvislosť s právom Únie – Zjavný nedostatok právomoci Súdneho dvora)
Jazyk konania: taliančina
Vnútroštátny súd, ktorý podal návrh na začatie prejudiciálneho konania
Giudice di pace di Taranto
Účastník trestného konania pred vnútroštátnym súdom
Antonio Semeraro
Výrok
Súdny dvor Európskej únie zjavne nemá dostatok právomoci odpovedať na návrh na začatie prejudiciálneho konania, ktorý rozhodnutím z 2. septembra 2016 podal Giudice di pace di Taranto (zmierovací sudca v Tarente, Taliansko).
____________
1 Ú. v. EÚ C 428, 21.11.2016.